
Αρ 

ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Τροποποίηση διατάξεων του Κώδικα Διαχείρισης 
του Ελληνικού Συστήματος Μεταφοράς Ηλεκτρι¬ 
κής Ενέργειας (ΦΕΚ Β' 103/31.01.2012). 

2 Έγκριση συντελεστών απωλειών δικτύου. 


ΑΠΟΦΑΣΕΙΣ 

Αριθμ. απόφ. 1021/20 17 (1) 

Τροποποίηση διατάξεων του Κώδικα Διαχείρισης 
του Ελληνικού Συστήματος Μεταφοράς Ηλεκτρι¬ 
κής Ενέργειας (ΦΕΚ Β' 103/31.01.2012). 

Η ΡΥΘΜΙΣΤΙΚΗ ΑΡΧΗ ΕΝΕΡΓΕΙΑΣ 
(Συνεδρίαση την 30η Νοεμβρίου 2017) 

Λαμβάνοντας υπόψη: 

1 .Τιςδιατάξειςτουν. 4001/2011 (ΦΕΚΑ’ 179/22.08.2011), 
όπως ισχύει, και ιδίως τις διατάξεις των άρθρων 12, 14, 
94, 96,127 και 140. 

2. Τις διατάξεις του «Κώδικα Διαχείρισης του Ελληνικού 
Συστήματος Μεταφοράς Ηλεκτρικής Ενέργειας» (εφεξής 
«ΚΔΕΣΜΗΕ») (ΦΕΚ Β' 103/31.01.2012), όπως ισχύει, και 
ιδίως τις διατάξεις των Κεφαλαίων 50, 51 και 58 αυτού. 

3. Τις απόψεις του ΔΕΔΔΗΕ και της ΔΕΗ στη δημόσια 
διαβούλευση της 5.4.2012 του ΑΔΜΗΕ σχετικά με τη 
Διαδικασία Σύνδεσης Χρηστών στο ΕΣΜΗΕ και στη δη¬ 
μόσια διαβούλευση της 29.5.2012 της ΡΑΕ σχετικά με 
τη μεθοδολογία επιμερισμού του κόστους των έργων 
επέκτασης των δικτύων στην περίπτωση σύνδεσης νέων 
χρηστών σε αυτά. 

4. Τις υπ'αριθμ. ΓρΔ/569/13.6.12, ΓρΔ/12301/3.12.14 
και ΓρΔ/5085/25.5.16 επιστολές του ΔΕΔΔΗΕ (αρ. πρωτ. 
ΡΑΕ 1-158298,1-190576 και 1-206724 αντίστοιχα) σχετικά 
με τη χρηματοδότηση των έργων επέκτασης του ΕΣΜΗΕ 
για σύνδεση του ΕΔΔΗΕ και την ανάκτηση του σχετικού 
κόστους. 

5. Την υπ'αριθμ. ΓρΔ/20089/15.5.2012 επιστολή του 
ΑΔΜΗΕ (αρ. πρωτ. ΡΑΕ I-156473) με θέμα «Ανάκτηση 
κόστους έργων που εκτελεί ο ΑΔΜΗΕ και αφορούν το 
ΔΕΔΔΗΕ». 


6. Τις διαβουλεύσεις της ΡΑΕ με τον ΑΔΜΗΕ και τον 
ΔΕΔΔΗΕ σχετικά με τη χρηματοδότηση των έργων επέ- 
κτασηςτου ΕΣΜΗΕ για σύνδεση του ΕΔΔΗΕ και την ανά¬ 
κτηση του σχετικού κόστους, οι οποίες έλαβαν χώρα τον 
Φεβρουάριο 2012 και τον Ιανουάριο 2015. 

7. Την υπ'αριθμ. 169/2016 απόφαση ΡΑΕ με θέμα «Τρο¬ 
ποποίηση διατάξεων του Κώδικα Διαχείρισης του Ελλη¬ 
νικού Συστήματος Μεταφοράς Ηλεκτρικής Ενέργειας 
(ΦΕΚ Β' 103/31.01.2012)». 

8. Το υπ'αριθμ. 0-64803/3.8.2016 έγγραφο ΡΑΕ προς 
ΑΔΜΗΕ Α.Ε. με θέμα «Τροποποίηση διατάξεων του ΚΔΣ 
αναφορικά με τα έργα επέκτασης ΕΣΜΗΕ για σύνδεση 
του ΕΔΔΗΕ». 

9. Το υπ'αριθμ. Γρ.Δ/20444/28.11.16 έγγραφο ΑΔΜΗΕ 
Α.Ε. με θέμα «Έργα Επέκτασης για τη Σύνδεση του Δικτύ¬ 
ου στο Σύστημα» (ΡΑΕ/Ι-214780/30.11.2016). 

10. Το υπ'αριθμ. 0-66508/1.2.17 έγγραφο ΡΑΕ προς 
ΔΕΔΔΗΕ Α.Ε. με θέμα «Τροποποίηση διατάξεων ΚΔΣ ανα¬ 
φορικά με έργα σύνδεσης του Δικτύου στο Σύστημα». 

11. Το υπ'αριθμ. ΓρΔ/3644/21.3.17 έγγραφο ΔΕΔΔΗΕ 
Α.Ε. με θέμα «Τροποποίηση διατάξεων του ΚΔΕΣΜΗΕ 
αναφορικά με τα έργα σύνδεσης του Δικτύου στο Σύ¬ 
στημα» (υπ'αριθμ. πρωτ. ΡΑΕ/Ι-218967/21.3.2017) 

12. Την από 7.9.2017 δημόσια διαβούλευση της ΡΑΕ 
στην οποία υπέβαλλαν απόψεις οι εταιρείες ΑΔΜΗΕ Α.Ε. 
(υπ'αριθμ. πρωτ. ΡΑΕ 1-226464/22.9.2017), ΜΥΤΙΛΗΝΑΓ 
ΟΣ Α.Ε. (υπ' αριθμ. πρωτ ΡΑΕ Γ226478/25.9.2017) και 
ΔΕΔΔΗΕ Α.Ε. (υπ'αριθμ. πρωτ. ΡΑΕ 1-226694/28.9.2017). 

13. Το υπ' αριθμ. ΓρΔ/20400/19.9.17 έγγραφο ΑΔΜΗΕ 
Α.Ε. (υπ'αριθμ. πρωτ. ΡΑΕ/Ρ226260/20.9.17) με θέμα 
«Τροποποίηση διατάξεων του Κώδικα Διαχείρισης του 
ΕΣΜΗΕ που σχετίζονται με τα έργα επέκτασης του ΕΣ¬ 
ΜΗΕ για τη σύνδεσης του ΕΔΔΗΕ». 

14. Το από 11.10.2017 έγγραφο ΑΔΜΗΕ Α.Ε. (υπ'αριθμ. 
πρωτ. ΡΑΕ 1-1-227380/16.10.2017) με το οποίο ο Διαχει¬ 
ριστής του Συστήματος υπέβαλλε, κατόπιν αιτήματος 
της ΡΑΕ, απόψεις επί θεμάτων που προέκυψαν από τη 
δημόσια διαβούλευση. 

15. Το γεγονός ότι από τις διατάξεις τις παρούσας δεν 
προκαλείται δαπάνη σε βάρος του Κρατικού Προϋπο¬ 
λογισμού. 

Σκέφθηκε ως εξής: 

I. ΑΡΜΟΔΙΟΤΗΤΕΣ ΑΔΜΗΕ, ΔΕΔΔΗΕ ΚΑΙ ΡΑΕ 

Επειδή, σύμφωνα με το άρθρο 94 παράγραφος 2 πε¬ 
ριπτώσεις (γ) και (δ) του ν. 4001/2011, ο Διαχειριστής 

του ΕΣΜΗΕ «παρέχει πρόσβαση στο σύστημα στους 
κατόχους άδειας παραγωγής, προμήθειας ή εμπορίας 
ηλεκτρικής ενέργειας, σε όσους έχουν νόμιμα εξαιρεθεί 
από την υποχρέωση κατοχής τέτοιων αδειών και στους 
Επιλέγοντες Πελάτες» και «επιτρέπει τη σύνδεση του Ελ¬ 
ληνικού Δικτύου Διανομής Ηλεκτρικής Ενέργειας (ΕΔΔΗΕ) 
με το ΕΣΜΗΕ σύμφωνα με όσα καθορίζονται στον Κώδικα 
Διαχείρισης του Ελληνικού Συστήματος Μεταφοράς». 

Επειδή, σύμφωνα με τις διατάξεις της παραγράφου 1 
του άρθρου 96 του ν. 4001/2011: «[...] Ο Κώδικας (Δια¬ 
χείρισης του Συστήματος) τροποποιείται είτε με πρωτο¬ 
βουλία της ΡΑΕ είτε κατόπιν αιτήματος του Διαχειριστή 
ή τρίτων προσώπων που έχουν έννομο συμφέρον, κατ' 
εφαρμογή της διαδικασίας του προηγούμενου εδαφίου». 

Επειδή, σύμφωνα με τις διατάξεις της παραγράφου 
1 του άρθρου 127 του ν. 4001/2011: «Η ΔΕΔΔΗΕ ΑΕ εί¬ 
ναι υπεύθυνη για την ανάπτυξη, τη λειτουργία και τη 
συντήρηση, υπό οικονομικούς όρους του ΕΔΔΗΕ ώστε 
να διασφαλίζεται η αξιόπιστη, αποδοτική και ασφαλής 
λειτουργία του, καθώς και η μακροπρόθεσμη ικανότητα 
του να ανταποκρίνεται σε εύλογες ανάγκες ηλεκτρικής 
ενέργειας [...]». 

Επειδή, στην παράγραφο 2 του άρθρου 140 του 
ν. 4001/2011 προβλέπεται ότι η μεθοδολογία για τον 
υπολογισμό των τιμολογίων σύνδεσης και χρήσης του 
ΕΣΜΗΕ και του ΕΔΔΗΕ εγκρίνεται με απόφαση της ΡΑΕ, 
μετά από γνώμη των αρμόδιων Διαχειριστών. 

Επειδή, σύμφωνα με τις διατάξεις της παραγράφου 1 
του άρθρου 12 του ν. 4001 /2011: «Η ΡΑΕ παρακολουθεί 
την ασφάλεια του ενεργειακού εφοδιασμού, ιδίως σε 
σχέση με το ισοζύγιο προσφοράς και ζήτησης στην ελ¬ 
ληνική αγορά ενέργειας, το επίπεδο της προβλεπόμενης 
ζήτησης, το προβλεπόμενο πρόσθετο δυναμικό παρα¬ 
γωγής, μεταφοράς και διανομής ηλεκτρικής ενέργειας 
και φυσικού αερίου που βρίσκεται υπό προγραμματισμό 
ή υπό κατασκευή, την ποιότητα και το επίπεδο συντή¬ 
ρησης και αξιοπιστίας των συστημάτων μεταφοράς και 
των δικτύων διανομής, και την εφαρμογή μέτρων για την 
κάλυψη της αιχμής ζήτησης, καθώς και τις συνθήκες της 
αγοράς ενέργειας σε σχέση με τη δυνατότητα ανάπτυξης 
νέου παραγωγικού δυναμικού [...]». 

II. ΣΧΕΤΙΚΑ ΜΕΤΑ ΕΡΓΑ ΕΠΕΚΤΑΣΗΣ ΤΟΥ ΕΣΜΗΕ ΓΙΑ 
ΣΥΝΔΕΣΗ ΤΟΥΕΔΔΗΕ 

Επειδή, σύμφωνα με το άρθρο 232 παράγραφος 6: 

_«0 Χρήστης αναλαμβάνει το πλήρες κόστος των έρ¬ 
γων επέκτασης για τη σύνδεση των εγκαταστάσεων του 
στο Σύστημα, τα οποία εντάσσονται στον οικονομικά 
πλέον σύμφορο και τεχνικά αποδεκτό, σύμφωνα με το 
κριτήριο αξιοπιστίας «Ν-1 » και τις απαιτήσεις του πα¬ 
ρόντος Κώδικα, τρόπο σύνδεσης του με το Σύστημα. 
Οι γενικοί όροι που ισχύουν για τις χρεώσεις σύνδεσης 
εγκαταστάσεων Χρηστών στο Σύστημα και ο τρόπος 
υπολογισμού των χρεώσεων αυτών καθορίζονται κατά 
τις διατάξεις του Κανονισμού Άδειας Διαχείρισης και Εκ¬ 
μετάλλευσης του Συστήματος.» 

Επειδή, σύμφωνα με το άρθρο 270, παράγραφος 1 
και 2: 

«Τα όρια του Συστήματος και των εγκαταστάσεων ορι¬ 
σμένου Χρήστη καθορίζονται από διακοπτική συσκευή 


(διακόπτη ή αποζεύκτη) που βρίσκεται στην πλευρά 
υψηλήςτάσεωςτου μετασχηματιστή ισχύος του Χρήστη. 
Η εν λόγω συσκευή ανήκει στον Χρήστη. [...]» 

_«Τα έργα που απαιτούνται για τη σύνδεση νέων Χρη¬ 
στών στο Σύστημα διακρίνονται σε έργα επέκτασηςτου 
Συστήματος και σε έργα ενίσχυσηςτου Συστήματος που 
είναι αναγκαία λόγω της σύνδεσης. Α) Τα έργα επέκτασης 
περιλαμβάνουν το σύνολο των εγκαταστάσεων και εξο¬ 
πλισμού, που απαιτούνται για τη σύνδεση από το όριο 
των εγκαταστάσεων του Χρήστη μέχρι το υφιστάμενο 
Σύστημα.[...]» 

Επειδή, σύμφωνα με το άρθρο 273 παράγραφος 2 και 3: 

«Το κόστος υλοποίησης και θέσης σε λειτουργία των 
έργων επέκτασης για σύνδεση, συμπεριλαμβανομένων 
δαπανών απαλλοτριώσεων γηπέδων και τυχόν άλλων 
δαπανών, βαρύνει αποκλειστικά τον αιτούντα. Η κυ¬ 
ριότητα του ηλεκτρομηχανολογικού εξοπλισμού, των 
παρελκομένων του και των συναφών αυτού έργων πολι¬ 
τικού μηχανικού περιέρχεται στον Κύριο του Συστήματος 
και αποτελεί πάγιο σύνδεσης». 

_«Σε περίπτωση σύνδεσης περισσότερων του ενός 
Χρηστών ή σε περίπτωση που στο μέλλον συνδεθεί νέος 
Χρήστης σε σημείο που περιλαμβάνεται στα έργα επέ¬ 
κτασης για σύνδεση, γίνεται επιμερισμός του κόστους 
της σύνδεσης με βάση την εγκαταστημένη ισχύ, την 
ημερομηνία σύνδεσης των Χρηστών, και λαμβάνοντας 
υπόψη τις αντίστοιχες χρηματοοικονομικές δαπάνες». 

Επειδή, οι ως άνω διατάξεις είναι πρακτικά σε ισχύ από 
το 2001. Συγκεκριμένα, οι διατάξεις αυτές μεταφέρθη¬ 
καν στον Κώδικα Διαχείρισης του Συστήματος που τέ¬ 
θηκε σε ισχύ το 2012 (ΦΕΚ ΒΊ 03/31.01.2012) από τον 
Κώδικα Διαχείρισης του Συστήματος και Συναλλαγών 
Ηλεκτρικής Ενέργειας που τέθηκε σε ισχύ το 2005 (ΦΕΚ 
Β'655/17.5.2005) και συγκεκριμένα από τα άρθρα 303 
και 306 αυτού. Περαιτέρω, οι εν λόγω διατάξεις προ- 
ϋπήρχαν στα άρθρα 161 και 164 του Κώδικα Διαχεί¬ 
ρισης του Συστήματος που θεσπίσθηκε το 2001 (ΦΕΚ 
Β'654/30.5.2001). 

Επειδή, σε ό,τι αφορά τα έργα επέκτασης του Συστή¬ 
ματος Μεταφοράς που υλοποιούνται για τη σύνδεση του 
Δικτύου Διανομής, η πρόβλεψη του Κώδικα Διαχείρισης 
του Συστήματος σχετικά με την κάλυψη του κόστους 
τους από τον Κύριο του Δικτύου, ως ο αϊτών τη σύνδεση 
(άρθρο 273 παράγραφος 2) ουδέποτε εφαρμόσθηκε από 
τον Διαχειριστή του Συστήματος. 

Συγκεκριμένα, ακόμη και μετά τη θέσπιση των σχετι¬ 
κών διατάξεων με τον Κώδικα Διαχείρισης του 2001, τα 
έργα επέκτασηςτου Συστήματος Μεταφοράς για δημι¬ 
ουργία ενός νέου σημείου τροφοδότησης του Δικτύου 
Διανομής (γραμμές μεταφοράς και υποσταθμός ΥΤ/ 
ΜΤ έως το όριο Μεταφοράς/Διανομής), εφεξής «έργα 
σύνδεσης Δικτύου», συνέχισαν να κατασκευάζονται με 
δαπάνη του Κύριου του Συστήματος και να εντάσσονται 
στην περιουσιακή του βάση. Η πρακτική αυτή προφανώς 
ήταν απόρροια του γεγονότος ότι, μέχρι τη θέσπιση του 
ν. 4001/2011, η ΔΕΗ Α.Ε. συνέχιζε να είναι ταυτόχρονα 
Κύριος του Συστήματος και Κύριος του Δικτύου. 

Επειδή, μετά την ίδρυση του ΑΔΜΗΕ, ο ανεξάρτητος 
Διαχειριστής και Κύριος του Συστήματος Μεταφοράς 

έθεσε ζήτημα συνέχισης της παραπάνω πρακτικής. Συ¬ 
γκεκριμένα, ο ΑΔΜΗΕ πρότεινε την αντιμετώπιση στο 
εξής του Δικτύου Διανομής ως έναν Χρήστη του Συστή¬ 
ματος, σε ό,τι αφορά τη χρηματοδότηση των έργων σύν¬ 
δεσης Δικτύου. 

Επειδή, η ΡΑΕ, έλαβε υπόψη τις διαβουλεύσεις με τους 
δύο Διαχειριστές (Φεβρουάριος 2012 και Ιανουάριος 
2015) καθώς και τις απόψεις και την επιχειρηματολογία 
που αυτοί ανέπτυξαν (σχετικά 3,4 και 5) επί του θέματος. 
Στο πλαίσιο αυτό, σημειώνονται τα ακόλουθα: 

α) Ο ΑΔΜΗΕ πρότεινε διαφορετική αντιμετώπιση σε 
ό,τι αφορά τη σύνδεση του Δικτύου Διανομής μεταξύ 
του δικτύου ηπειρωτικής χώρας και δικτύων μη δια- 
συνδεμένων με το Σύστημα νησιών. Συγκεκριμένα, ο 
Διαχειριστής του Συστήματος πρότεινε τα έργα σύνδε¬ 
σης Δικτύου νησιών να χρηματοδοτούνται από τον ίδιο 
και το κόστος τους να ανακτάται μέσω των χρεώσεων 
χρήσης Συστήματος, ενώ τα έργα σύνδεσης Δικτύου της 
ηπειρωτικής χώρα να χρηματοδοτούνται από τον Κύριο 
του ΕΔΔΗΕ και το κόστος τους να ανακτάται μέσω των 
χρεώσεων χρήσης Δικτύου. 

β) Ο ΑΔΜΗΕ δεν τεκμηρίωσε την παραπάνω πρόταση 
του και ειδικότερα τους λόγους για τους οποίους θεωρεί 
σκόπιμη τη διάκριση μεταξύ δικτύου ηπειρωτικής χώρας 
και νησιών. Πρέπει επίσης να σημειωθεί ότι, σύμφωνα 
με εκτιμήσεις του Διαχειριστή του Συστή ματος, τα έργα 
σύνδεσης Δικτύου στην ηπειρωτική χώρα ανέρχονται 
κατά μέσο όρο σε 5,5 εκ.€ ετησίως (περιλαμβανομένων 
των τμημάτων των υποσταθμών που παγιοποιούνται 
από τη Διανομή, το κόστος των οποίων βαρύνει σε κάθε 
περίπτωση τον Κύριο του Δικτύου), ενώ το κόστος των 
σχετικά άμεσων έργων σύνδεσης νήσων με το Σύστημα 
(Σκιάθος, Αίγινα) υπολογίζεται σε 70 εκ.€. 

γ) Ο ΔΕΔΔΗΕ επεσήμανε τις ιδιαιτερότητες του Δικτύ¬ 
ου Διανομής και, κατ’ επέκταση του Διαχειριστή του ως 
χρήστη του Συστήματος, συγκριτικά με τους λοιπούς 
χρήστες αυτού, τις οποίες εντόπισε στα ακόλουθα ση¬ 
μεία: 

• Στο ότι η ανάπτυξη νέων σημείων σύνδεσης του Δι¬ 
κτύου στο Σύστημα υπαγορεύεται από την εξέλιξη της 
ζήτησης, επομένως προκύπτει ως επιβεβλημένη για τον 
Διαχειριστή του Δικτύου, έκτων αρμοδιοτήτων του, και 
όχι βάσει επιχειρηματικών κριτηρίων, όπως συμβαίνει 
με λοιπούς χρήστες του Συστήματος. 

■ Στο ότι το Δίκτυο Διανομής συνέχεται λειτουργικά 
με τη συντριπτική πλειοψηφία των σημείων σύνδεσης 
χρηστών στο Σύστημα Μεταφοράς. 

Στη βάση των ανωτέρω θεωρήσεων, ο ΔΕΔΔΗΕ πρό- 
τεινε αρχικά (σχετικά 3 και 4 -ΓρΔ/569/13.6.2012) τα 
έργα σύνδεσης Δικτύου να χρηματοδοτούνται από τον 
ΑΔΜΗΕ και το κόστος τους να ανακτάται είτε μέσω των 
χρεώσεων χρήσης Συστήματος ή μέσω ειδικής χρέωσης 
χρήσης Συστήματος η οποία θα βαρύνει αποκλειστικά 
πελάτες του Δικτύου. Σχετικά πιο πρόσφατα (σχετικό 
4 - ΓρΔ/12301/3.12.14 και ΓρΔ/5085/25.5.2016) ο ΔΕΔ¬ 
ΔΗΕ ενημέρωσε ότι αποδέχεται και την εναλλακτική της 
χρηματοδότησης των εν λόγω έργων από τον Κύριο του 
Δικτύου, εφόσον ρυθμισθεί η ανάκτηση του σχετικού 
κόστους μέσω των χρεώσεων χρήσης Δικτύου, διευ¬ 


κρινίζοντας ωστόσο ότι αυτό δεν συνεπάγεται αλλαγή 
στις απόψεις του, σε ό,τι αφορά τις ιδιαιτερότητες του 
Δικτύου Διανομής ως χρήστη του Συστήματος. 

Επειδή η ΡΑΕ, λαμβάνοντας υπόψη τα παραπάνω, 
αναφορικά με τη χρηματοδότηση και την ανάκτηση του 
κόστους των έργων σύνδεσης Δικτύου, εξέδωσε την υπ’ 
αριθμ. 169/2016 απόφαση επί τη βάσει του κατωτέρω 
σκεπτικού: 

«ΙΙ.α Αναφορικά με τη χρηματοδότηση των έργων σύν¬ 
δεσης Δικτύου 

Επειδή, ανεξαρτήτως του φορέα χρηματοδότησης των 
έργων σύνδεσης Δικτύου, βασική προϋπόθεση αποτε¬ 
λεί η ένταξη τους στο Σύστημα και η μεταβίβαση της 
κυριότητας τους στον ΑΔΜΗΕ, προκειμένου να βρίσκο¬ 
νται αυτά υπό τον πλήρη και αποκλειστικό έλεγχο του 
Διαχειριστή του Συστήματος όσον αφορά τόσο στην 
εκμετάλλευση τους ως τμήματα του Συστήματος, όσο 
και στη λήψη και υλοποίηση αποφάσεων για την αντι¬ 
κατάσταση τους. 

Επειδή, αναλόγωςτου φορέα χρηματοδότησης τους, 
τα έργα σύνδεσης Δικτύου, πρέπει να εντάσσονται 
στη ρυθμιζόμενη περιουσιακή βάση του ΕΣΜΗΕ ή του 
ΕΔΔΗΕ, ώστε το κόστος τους να ανακτάται μέσω των 
αντίστοιχων χρεώσεων χρήσης δικτύου. Περαιτέρω 
κρίνεται σκόπιμο για ρυθμιστικούς σκοπούς, τα πάγια 
που εντάσσονται στη ρυθμιζόμενη περιουσιακή βάση 
του κάθε δικτύου να απεικονίζονται, κατά το δυνατό, 
στα φορολογικά και λογιστικά Μητρώα του κυρίου του. 

Επειδή, η ένταξη των έργων σύνδεσης Δικτύου στη 
ρυθμιζόμενη περιουσιακή βάση του Συστήματος απορ¬ 
ρέει από και ταυτόχρονα διασφαλίζει, ευλόγως, την 
ανάκτηση του κόστους τους σε βάθος χρόνου και από 
υφιστάμενους και μελλοντικούς χρήστες του. Αναλυ¬ 
τικότερα, η ένταξη των έργων σύνδεσης Δικτύου στη 
ρυθμιζόμενη περιουσιακή βάση του Συστήματος αιτιο¬ 
λογείται στη βάση της χρησιμότητας των έργων αυτών 
για χρήστες του συστήματος ηλεκτρισμού μεσοπρόθε¬ 
σμα. Η χρησιμότητα των έργων μεσοπρόθεσμα συνε¬ 
πάγεται ότι το κόστος τους είναι εύλογο να ανακτάται 
σε βάθος χρόνου, δηλαδή από τους εκάστοτε χρήστες 
του συστήματος ηλεκτρισμού. Επομένως, η βεβαιότητα 
ύπαρξης μεσοπρόθεσμα χρηστών για τους οποίους τα 
έργα σύνδεσης Δικτύου θα είναι χρήσιμα, επιτρέπει την 
ένταξη των έργων αυτών στη ρυθμιζόμενη περιουσια¬ 
κή βάση του Συστήματος. Παράλληλα, η ένταξη τους 
στη ρυθμιζόμενη περιουσιακή βάση διασφαλίζει ότι το 
κόστος τους ανακτάται από τους χρήστες που αποκομί¬ 
ζουν ωφέλεια από αυτά. Εμφανώς, τα έργα επέκτασης 
του Συστήματος για τη σύνδεση λοιπών μεμονωμένων 
χρηστών σε αυτό (παραγωγών και καταναλωτών) δια¬ 
φοροποιούνται ως προς τα ανωτέρω. 

Επειδή, λόγω των παραπάνω προκύπτει ότι τα έργα 
σύνδεσης Δικτύου είναι σκόπιμο να χρηματοδοτούνται 
από τον Κύριο του ΕΣΜΗΕ και να εντάσσονται στη ρυθ- 
μιζόμενη περιουσιακή του βάση, υπό τους όρους και 
προϋποθέσεις που καθορίζονται σύμφωνα με τη Με¬ 
θοδολογία Υπολογισμού Απαιτούμενου Εσόδου του 
Διαχειριστή του ΕΣΜΗΕ. 

II.β Αναφορικά με την ανάκτηση του κόστους των έρ¬ 
γων σύνδεσης Δικτύου 

Επειδή, βασικός σκοπός που καθορίζει την ανάπτυξη 
του Συστήματος Μεταφοράς μεσομακροπρόθεσμα είναι 
η ασφάλεια εφοδιασμού και η εξυπηρέτηση της ζήτησης 
του ηλεκτρικού συστήματος της χώρας με οικονομικά 
αποτελεσματικό τρόπο. Δεδομένου ότι η ζήτηση ενέρ¬ 
γειας προέρχεται σε μεγάλο βαθμό από τους κατανα¬ 
λωτές του Δικτύου Διανομής, προκύπτει ότι η ανάπτυξη 
του Συστήματος Μεταφοράς υπαγορεύεται σε μεγάλο 
βαθμό από τις ανάγκεςτου Δικτύου Διανομής. Κατά συ¬ 
νέπεια, η διαμόρφωση του Συστήματος Μεταφοράς και 
του ηλεκτρικού συστήματος της χώρας διαχρονικά, σχε¬ 
τίζεται σε πολύ μεγαλύτερο βαθμό με την εξυπηρέτηση 
των καταναλωτών του Δικτύου Διανομής παρά με τους 
καταναλωτές που συνδέονται απευθείας στο Σύστημα 
Μεταφοράς. Χαρακτηριστικά παραδείγματα αποτελούν 
η ανάπτυξη του συστήματος 150 Κν και οι διασυνδέσεις 
δικτύων νησιών με το Σύστημα Μεταφοράς. 

Επειδή, τα έργα επέκτασης του Συστήματος Μεταφο¬ 
ράς που θα μπορούσαν να χαρακτηρισθούν έργα σύν¬ 
δεσης Δικτύου σύμφωνα με τον ορισμό του άρθρου 
270 παρ.2 του ΚΔΣ αποτελούν πολύ μικρό ποσοστό της 
συνολικής ανάπτυξης του Συστήματος Μεταφοράς που 
θα μπορούσε, σύμφωνα μετά ανωτέρω, να συσχετισθεί 
με την εξυπηρέτηση της ζήτησης σε επίπεδο Δικτύου 
Διανομής. 

Επειδή, από τη διαχρονική διαμόρφωση του Συστή¬ 
ματος Μεταφοράς κατά τα ανωτέρω επωφελούνται 
όλοι οι χρήστες αυτού, έμμεσοι και άμεσοι, τρέχοντες 
και μελλοντικοί. Το γεγονός αυτό αντανακλάται μέσω 
των χρεώσεων χρήσης του Συστήματος Μεταφοράς, κα¬ 
θώς αυτές δεν έχουν τοπικό χαρακτήρα (ενιαία χρέωση 
ανεξαρτήτως του σημείου σύνδεσης του χρήστη στο 
Σύστημα Μεταφοράς). 

Επειδή, αν τα έργα σύνδεσης Δικτύου χαρακτηρισθούν 
πάγια σύνδεσης κατά την έννοια του άρθρου 273 παρ. 2 
του ΚΔΣ και το κόστος τους ανακτάται μόνο από χρήστες 
του Δικτύου, στην περίπτωση μελλοντικής σύνδεσης 
άλλων Χρηστών Συστήματος στα έργα αυτά γεννάται 
ανάγκη επιμερισμού του κόστους τους σύμφωνα με το 
άρθρο 273 παρ. 3 του ΚΔΣ. Ωστόσο, λόγω του πλήθους 
των σημείων σύνδεσης του Δικτύου στο Σύστημα, ο 
επιμερισμός αυτός του κόστους των έργων στην περί¬ 
πτωση μελλοντικής σύνδεσης σε αυτά άλλων Χρηστών 
Συστήματος σύμφωνα με τις αρχές, κρίνεται αμφιβόλου 
αποτελεσματικότητας». 

Επειδή, βάσει των ανωτέρω, η ΡΑΕ με την υπ’ αριθμ. 
169/2016 απόφαση έκρινε πως δεν υπάρχει λόγος αλλα¬ 
γής των πρακτικών που ακολουθούνται μέχρι σήμερα σε 
ό,τι αφορά την ανάκτηση του κόστους των έργων σύν¬ 
δεσης Δικτύου, δηλαδή μέσω του Απαιτούμενου Εσό¬ 
δου και των Χρεώσεων Χρήσης Συστήματος. Επομένως 
οι διατάξεις του Κώδικα Διαχείρισης του Συστήματος 
θα πρέπει να τροποποιηθούν ώστε να αντανακλούν τα 
εφαρμοζόμενα αναφορικά με την κάλυψη του κόστους 
των έργων σύνδεσης Δικτύου και την ανάκτηση του από 
τους Χρήστες του Συστήματος. 


Επειδή, για το λόγο αυτό η ΡΑΕ ζήτησε από τον Διαχει¬ 
ριστή του Συστήματος (σχετικό 8) να υποβάλλει εισήγη¬ 
ση στη ΡΑΕ, σύμφωνα με το άρθρο 96 του ν. 4001/2011, 
για τις αναγκαίες τροποποιήσεις διατάξεων του Κώδικα 
Διαχείρισης του ΕΣΜΗΕ έτσι ώστε να καθορίζεται ότι 
τα έργα επέκτασης του Συστήματος για σύνδεση του 
Δικτύου χρηματοδοτούνται από τον Κύριο του ΕΣΜΗΕ, 
εντάσσονται στη ρυθμιζόμενη περιουσιακή του βάση, 
υπό τους όρους και προϋποθέσεις που καθορίζονται 
σύμφωνα με τη Μεθοδολογία Υπολογισμού Απαιτού- 
μενου Εσόδου του Διαχειριστή του ΕΣΜΗΕ, και το κό¬ 
στος τους ανακτάται μέσω των Χρεώσεων Χρήσης του 
Συστήματος. 

Επειδή, ο Διαχειριστής του Συστήματος υπέβαλε την 
εισήγηση του για τροποποίηση των διατάξεων του Κώ¬ 
δικα Διαχείρισης του ΕΣΜΗΕ σύμφωνα με τα ανωτέρω 
(σχετικό 9). 

Επειδή, η ΡΑΕ ζήτησε τις απόψειςτουΔΕΔΔΗΕ επί των 
προτεινόμενων από ΑΔΜΗΕ τροποποιήσεων των διατά¬ 
ξεων του Κώδικα Διαχείρισης του ΕΣΜΗΕ (σχετικό 10) τις 
οποίες ο Διαχειριστής του Δικτύου υπέβαλε (σχετικό 11). 

Επειδή, μέρος των προτεινόμενων από τον ΑΔΜΗΕ 
τροποποιήσεων αφορούν σε αποσαφήνιση ορισμένων 
διατάξεων του ΚΔΕΣΜΗΕ σχετικά με τα έργα σύνδεσης 
χρηστών στο Σύστημα, σε καθορισμό λεπτομερειών και 
σε συμπλήρωση παραλείψεων οι οποίες θεωρείται ορθό 
να περιλαμβάνονται στον Κώδικα, όπως: 

α) Ορισμό του Διαχειριστή Συστήματος ως αποκλει¬ 
στικά αρμόδιου για την έγκριση της καταλληλότητας 
γηπέδου και γείωσης υποσταθμού, τον έλεγχο, την έγκρι¬ 
ση μελέτης, την επίβλεψη της κατασκευής και τη θέση 
σε λειτουργία των έργων επέκτασης για σύνδεση στο 
Σύστημα, δηλαδή για την παροχή των «μονοπωλιακών» 
υπηρεσιών σύνδεσης. 

β) Λεπτομέρειες σε σχέση με τον καθορισμού του ορί¬ 
ου μεταξύ Συστήματος και εγκαταστάσεων Χρηστών, 
του σημείου μέτρησης και της κυριότητας του εξοπλι¬ 
σμού επί του ορίου. 

Επειδή, οι προτεινόμενες από τον ΑΔΜΗΕ προσθήκες 
στον Κώδικα Διαχείρισης του Συστήματος σχετικά με 
ρυθμίσεις για περιπτώσεις έργων παραλλαγών του Συ¬ 
στήματος που ζητούνται από φυσικά ή νομικά πρόσωπα 
με στόχο τη διευκόλυνση άσκησης των δραστηριοτήτων 
τους δεν σχετίζονται με το αντικείμενο της υπ' αριθμ. 
169/2016 απόφασης ΡΑΕ και επομένως δεν υποστηρί¬ 
ζονται από το σκεπτικό της. 

Επειδή, σύμφωνα με την παράγραφο 1 του άρθρου 
96 του ν. 4001/2011, κατά την τροποποίηση του Κώδικα 
Διαχείρισης του Συστήματος η ΡΑΕ μπορεί να προβαίνει 
σε τροποποιήσεις και προσθήκες επί των προτάσεων 
του Διαχειριστή του Συστήματος. Εν προκειμένω, η ΡΑΕ 
έλαβε υπ’ όψιν τις προτάσεις του Διαχειριστή του Συ¬ 
στήματος (σχετικά 9 και 13), τις απόψεις του Διαχειριστή 
του Δικτύου επί των προτάσεων αυτών (σχετικό 11), τις 
απόψεις που υποβλήθηκαν στο πλαίσιο της δημόσιας 
διαβούλευσης (σχετικό 12), τις απόψεις του Διαχειρι¬ 
στή του Συστήματος επί συγκεκριμένων θεμάτων που 
προέκυψαν στο πλαίσιο της δημόσιας διαβούλευσης 
(σχετικό 14) καθώς και την κρίση της αναφορικά με τη 

συμβατότητα των διαφόρων προτάσεων με το επιδιωκό- 
μενο αποτέλεσμα καθώς και με λοιπές σχετικές διατάξεις 
του Κώδικα, προκειμένου να καταλήξει στην παρούσα 
τροποποίηση διατάξεων αυτού, αποφασίζει: 

Στο πλαίσιο των αρμοδιοτήτων της κατά το άρθρο 96 
παράγραφος 1 του ν. 4001/2011, για την τροποποίηση 
των διατάξεων του Κώδικα Διαχείρισης του Ελληνικού 
Συστήματος Μεταφοράς Ηλεκτρικής Ενέργειας (ΚΔΕΣ- 
ΜΗΕ) ως ακολούθως: 

1 .Την προσθήκη στο τέλοςτου άρθρου 230 παραγρά¬ 
φων υπ' αριθμ. 5 και 6 ως εξής: 

«5. Τα έργα επέκτασης για σύνδεση του Δικτύου στο 
Σύστημα περιλαμβάνονται στο ΔΠΑ κατόπιν σχετικής 
έγκρισης τους από τη ΡΑΕ. Για το σκοπό αυτόν, έως την 
31 η Οκτωβρίου κάθε έτους ο Διαχειριστής του Δικτύου 
υποβάλει στον Διαχειριστή του Συστήματος και κοινο¬ 
ποιεί στη ΡΑΕ σχετικό αίτημα που περιλαμβάνει, κατ ’ 
ελάχιστον, τα απαιτούμενα νέα έργα με αναφορά από 
το τρίτο κατά σειρά ημερολογιακό έτος που έπεται του 
έτους υποβολής και το επιθυμητό χρονοδιάγραμμα 
υλοποίησης τους από τον Διαχειριστή του Συστήματος, 
συνοδευόμενο από τεκμηρίωση της αναγκαιότητας των 
έργων και της σχετικής προτεραιοποίησής τους, κατά τα 
οριζόμενα στον Κώδικα Διαχείρισης του Δικτύου σχετικά 
με την κατάρτιση του Σχεδίου Ανάπτυξης του Δικτύου. 
Εντός δύο (2) μηνών από τη λήψη του αιτήματος ο Δια¬ 
χειριστής του Συστήματος γνωστοποιεί στον Διαχειριστή 
του Δικτύου και τη ΡΑΕ τις εκτιμήσεις του για το κόστος 
των έργων και τις τεκμηριωμένες απόψεις του ως προς 
τη δυνατότητα χρηματοδότησης και υλοποίησης τους 
σύμφωνα με το αιτούμενο χρονοδιάγραμμα. Η ΡΑΕ, κα¬ 
τόπιν εξέτασης των παραπάνω δεδομένων και μετά από 
διαβούλευση με τους Διαχειριστές εφόσον αυτό είναι 
αναγκαίο, εκδίδει εντός δύο (2) μηνών από τη λήψη των 
απόψεων του Διαχειριστή του Συστήματος απόφαση με 
την οποία καθορίζονται τα έργα επέκτασης για σύνδεση 
του Δικτύου στο Σύστημα που συμπεριλαμβάνονται στο 
προκαταρτικό σχέδιο ΔΠΑ και τα αντίστοιχα έργα ανά¬ 
πτυξης Δικτύου που συμπεριλαμβάνονται στο Σχέδιο 
Ανάπτυξης του Δικτύου, με αναφορά από το μεθεπόμενο 
ημερολογιακό έτος. 

6. Σε περίπτωση σημαντικών καθυστερήσεων στην 
υλοποίηση των έργων, σημαντικών αλλαγών στις ανά¬ 
γκες τροφοδότησης ή εκτεταμένων τροποποιήσεων 
στην τοπολογία του Δικτύου, ο Διαχειριστής του Δικτύου 
δύναται να αναθεωρεί την ιεράρχηση των εγκεκριμέ¬ 
νων έργων σύνδεσης του Δικτύου ή την αναγκαιότητα 
υλοποίησης τους, ή να αιτείται ισοδύναμα έργα. Για την 
αναθεώρηση ακολουθείται η διαδικασία της αρχικής 
έγκρισης των έργων σύμφωνα με την παράγραφο 5, η 
οποία καταλήγει σε απόφαση ΡΑΕ για την αναθεώρηση 
των έργων που έχουν ενταχθεί στο ΔΠΑ και στο Σχέ¬ 
διο Ανάπτυξης Δικτύου. Με την εν λόγω απόφαση ΡΑΕ 
ρυθμίζεται επίσης η ανάκτηση τυχόν δαπανών που έχει 
ήδη πραγματοποιήσει ο Διαχειριστής του Συστήματος 
σε σχέση με αναθεωρούμενα έργα. Οι τροποποιήσεις 
που επέρχονται με την εν λόγω απόφαση σε εγκεκρι¬ 
μένα έργα επέκτασης του Συστήματος για σύνδεση του 
Δικτύου και στα σχετιζόμενα έργα ανάπτυξης του Δι¬ 


κτύου είναι εφαρμοστέες άμεσα, ενσωματώνονται δε 
στην αμέσως επόμενη έκδοση του ΔΠΑ και του Σχεδίου 
Ανάπτυξης τους Δικτύου αντιστοίχως. Στο πλαίσιο της ως 
άνω απόφασης μπορεί να ρυθμίζεται επίσης η κατά τα 
προβλεπόμενα στον Κώδικα Διαχείρισης Δικτύου τρο¬ 
ποποίηση του εγκεκριμένου Προγράμματος Ανάπτυξης 
του Δικτύου καθώς και η υλοποίηση έργων πέραν όσων 
έχουν ενταχθεί σε αυτό, ως προς τα σχετιζόμενα έργα 
ανάπτυξης του Δικτύου». 

2. Την αντικατάσταση της παραγράφου 6 του άρθρου 
232 ως εξής: 

«6. Τα έργα επέκτασης για τη σύνδεση εγκαταστάσε¬ 
ων Παραγωγών, Πελατών και του Δικτύου στο Σύστημα 
καθορίζονται βάσει του οικονομικά πλέον σύμφορου 
και τεχνικά αποδεκτού, σύμφωνα με το κριτήριο αξιο¬ 
πιστίας «Ν-1» και τις απαιτήσεις του παρόντος Κώδικα, 
τρόπου σύνδεσης με το Σύστημα. Οι Παραγωγοί και οι 
Πελάτες που συνδέονται στο Σύστημα αναλαμβάνουν 
το πλήρες κόστος των έργων επέκτασης για τη σύνδεση 
των εγκαταστάσεων τους στο Σύστημα. Οι γενικοί όροι 
που ισχύουν για τις χρεώσεις σύνδεσης εγκαταστάσε¬ 
ων Παραγωγών και Πελατών στο Σύστημα και ο τρό¬ 
πος υπολογισμού των χρεώσεων αυτών καθορίζονται 
κατά τις διατάξεις του Κανονισμού Αδειας Διαχείρισης 
και Εκμετάλλευσης του Συστήματος. Ο Διαχειριστής του 
Συστήματος αναλαμβάνει το πλήρες κόστος των έργων 
επέκτασης για τη σύνδεση του Δικτύου στο Σύστημα. Το 
κόστος αυτό ανακτάται σε κάθε περίπτωση μέσω των 
χρεώσεων χρήσης του Συστήματος». 

3. Την αντικατάσταση της παραγράφου 1 του άρθρου 
238, την προσθήκη νέων παραγράφων 3, και 4 ως ακο¬ 
λούθως και την αναρίθμηση της υφιστάμενης παραγρά¬ 
φου 3 σε 5: 

«1. Τα έργα επέκτασης του Συστήματος για τη σύνδε¬ 
ση Παραγωγών και Πελατών μπορεί να υλοποιούνται 
είτε από τον εκάστοτε Παραγωγό ή Πελάτη, είτε από τον 
Διαχειριστή του Συστήματος. Σε κάθε περίπτωση, ο Δια¬ 
χειριστής του Συστήματος έχει την αρμοδιότητα για την 
έγκριση της καταλληλόλητας του γηπέδου, την έγκριση 
γειώσεωςτου υποσταθμού, τον έλεγχο και την έγκριση 
της μελέτης, την επίβλεψη της κατασκευής και τη θέση 
των έργων επέκτασης για τη σύνδεση σε λειτουργία 

[...] 

3. Τα έργα επέκτασης του Συστήματος για τη σύνδε¬ 
ση του Δικτύου υλοποιούνται από τον Διαχειριστή του 
Συστήματος. Τα έργα ανάπτυξης υποσταθμών οι οποί¬ 
οι εντάσσονται εξ' ολοκλήρου στο Δίκτυο και ανήκουν 
εξ' ολοκλήρου στην αρμοδιότητα του Διαχειριστή του 
Δικτύου, όπως υποσταθμοί εντός των Δήμων της τέως 
Διοικήσεως Πρωτευούσης, δεν περιλαμβάνουν έργα 
επέκτασης του Συστήματος και υλοποιούνται εξ' ολο¬ 
κλήρου με ευθύνη του Διαχειριστή του Δικτύου. Στην 
έννοια της υλοποίησης των προηγούμενων εδαφίων πε¬ 
ριλαμβάνεται επίσης η αδειοδότηση των έργων εντός 
και εκτός γηπέδων υποσταθμών (λήψη περιβαλλοντικών 
αδειών, έκδοση οικοδομικών αδειών κ.λπ.). 

4. Όσον αφορά τα έργα επέκτασης του Συστήματος για 
σύνδεση του Δικτύου, ο Διαχειριστής του Δικτύου υπο¬ 
δεικνύει στον Διαχειριστή του Συστήματος τη βέλτιστη 

γεωγραφική περιοχή και τα γήπεδα που προτείνει για την 
εγκατάσταση νέων υποσταθμών σύνδεσης του Δικτύου, 
σε σχέση με τα προς εξυπηρέτηση φορτία. Οι δύο Δια¬ 
χειριστές συνεργάζονται για την επιλογή κατάλληλου 
γηπέδου, στην περίπτωση που τα προτεινόμενα από τον 
Διαχειριστή Δικτύου δεν πληρούν τις απαιτήσεις καταλ¬ 
ληλότητας. Ο Διαχειριστήςτου Συστήματος αφού εγκρί¬ 
νει την καταλληλότητα των γηπέδων και συναινέσει στη 
χωροθέτησή τους, διαμορφώνει κατάλληλο ανάπτυγμα 
των έργων επέκτασης εντός των γηπέδων. Σε περίπτωση 
που στα γήπεδα εντός των οποίων αναπτύσσονται έργα 
επέκτασης για τη σύνδεση του Δικτύου, αναπτύσσονται 
επίσης έργα που είναι στην αρμοδιότητα του Διαχειριστή 
του Δικτύου και στην κυριότητα του Κυρίου του Δικτύου, 
το γήπεδο υπόκειται σε διαχωρισμό ή κατάτμηση έτσι 
ώστε κάθε τμήμα του να περιλαμβάνει αποκλειστικά 
έργα αρμοδιότητας ενός Διαχειριστή και κυριότητας 
ενός Κυρίου. Ο Διαχειριστής του Συστήματος και ο Δια¬ 
χειριστής του Δικτύου έχουν από κοινού την ευθύνη για 
την εξεύρεση της βέλτιστης κατά περίπτωση λύσης για 
την εξασφάλιση της νόμιμης χρήσης των απαιτούμενων 
γηπέδων για την ανάπτυξη των έργων επέκτασης του Συ¬ 
στήματος για σύνδεση του Δικτύου εντός υποσταθμών, 
με κριτήρια την ασφαλή και αποτελεσματική διαχείριση 
των προς ανάπτυξη υποδομών Συστήματος και Δικτύου 
από τους αρμόδιους Διαχειριστές καθώς και τη μείωση 
του κόστους και του χρόνου που απαιτείται για τη διεκ¬ 
περαίωση των σχετικών διαδικασιών». 

5. Την αντικατάσταση της λέξης «Χρήστη» στο πρώτο 
εδάφιο της παραγράφου 2 του άρθρου 238 με τις λέξεις 
«Παραγωγό ή Πελάτη». 

6. Την προσθήκη στο τέλος του άρθρου 268 παραγρά¬ 
φου υπ' αριθμ. 11 ως εξής: 

«11. Για κάθε έργο επέκτασης του Συστήματος για 
σύνδεση του Δικτύου, του οποίου η ένταξη στο ΔΠΑ 
έχει εγκριθεί από τη ΡΑΕ σύμφωνα με τη διαδικασία του 
άρθρου 230 του παρόντος, υπογράφεται Σύμβαση Σύν¬ 
δεσης μεταξύ του Διαχειριστή του Συστήματος, του Δια¬ 
χειριστή του Δικτύου και του Κυρίου του Δικτύου χωρίς 
να απαιτείται η χορήγηση Προσφοράς Σύνδεσης. Στη 
Σύμβαση Σύνδεσης καθορίζονται κατ' ελάχιστο τα εξής: 

α) Η αναλυτική περιγραφή των περιλαμβανομένων 
έργων, η κυριότητα τους και τα όρια ευθύνης των δύο 
Διαχειριστών (κτίρια ελέγχου, περιφράξεις, φωτισμός 
δρόμοι πρόσβασης, αρμοδιότητα χειρισμών κά.). 

β) Ο επιμερισμός των ευθυνών χρηματοδότησης και 
υλοποίησης των έργων μεταξύ των συμβαλλόμενων. 

γ) Το χρονοδιάγραμμα κατασκευής και θέσης σε λει¬ 
τουργία του έργου. 

δ) Τα γήπεδα και οι κτιριακές εγκαταστάσεις στα οποία 
θα εγκατασταθεί ο αντίστοιχος εξοπλισμός, ο τρόπος 
απόκτησης τους και η κυριότητα τους. 

ε) Οι απαλλοτριώσεις οι οποίες είναι πιθανό να απαι¬ 
τούνται και ο συμβαλλόμενος ο οποίος αναλαμβάνει 
αυτές. 

στ) Η διαδικασία, το χρονοδιάγραμμα, και το αντίτιμο 
για τη μεταβίβαση (και το διαχωρισμό ή την κατάτμηση 
του γηπέδου, εάν απαιτείται) στον Διαχειριστή του Συ¬ 
στήματος του γηπέδου εντός του οποίου αναπτύσσονται 


τα έργα επέκτασης του Συστήματος για σύνδεση του 
Δικτύου». 

6. Την τροποποίηση της παραγράφου 1 του άρθρου 
270 ως εξής: 

«Ι.Τα όρια μεταξύ Συστήματος και συνδεόμενων σε 
αυτό εγκαταστάσεων Παραγωγών, Πελατών και του Δι¬ 
κτύου καθορίζονται ως εξής: 

α) Το όριο σε υποσταθμούς ή ΚΥΤ καθορίζεται από τον 
διακόπτη που βρίσκεται στην πλευρά υψηλής τάσης του 
μετασχηματιστή ισχύος της συνδεόμενης εγκατάστασης. 
Ο εν λόγω διακόπτης αποτελεί τμήμα της συνδεόμενης 
εγκατάστασης, με εξαίρεση τις περιπτώσεις μονάδων 
παραγωγής από ΑΠΕ και ΣΗΘΥΑ που αναφέρονται στην 
παράγραφο (β) κατωτέρω. Οι μετασχηματιστές τάσης και 
έντασης για την εκκαθάριση της ενέργειας εγκαθίστα¬ 
νται μεταξύ των αποζευκτών ζυγών και του διακόπτη 
που βρίσκεται στην πλευρά υψηλής τάσης του μετασχη¬ 
ματιστή ισχύος και αποτελούν μέρος του Συστήματος. 
Εξαίρεση αποτελούν οι ακόλουθες περιπτώσεις: 

αα) Η πύλη μετασχηματιστή αποτελεί συγκρότημα συ¬ 
νεπτυγμένου τύπου (ςοιτιρ9ς1: ςίιτυίί -6 γθβΙ<θγ), οπότε 
αυτή αποτελεί μέρος της συνδεόμενης εγκατάστασης 
με τις εξής δύο προϋποθέσεις: 

αα-1) Εγκατάσταση αποζεύκτη προς την πλευρά του 
Συστήματος 

αα-2) Εγκατάσταση εξωτερικών μετασχηματιστών 
τάσης και έντασης για την εκκαθάριση της ενέργειας, 
οι οποίοι αποτελούν μέρος του Συστήματος, εφόσον 
αυτό είναι τεχνικά εφικτό. Σε διαφορετική περίπτωση, 
οι μετασχηματιστές τάσης και έντασης του συγκροτή¬ 
ματος συνεπτυγμένου τύπου, το οποίο αποτελεί μέρος 
της συνδεόμενης εγκατάστασης, χρησιμοποιούνται για 
την εκκαθάριση της ενέργειας και ο χρήστης της συν¬ 
δεόμενης εγκατάστασης έχει για τους μετασχηματιστές 
αυτούς τις σχετικές ευθύνες σύμφωνα με το άρθρο 128 
του παρόντος και ιδίως για τη διακρίβωση τους με δα¬ 
πάνες του, παρουσία εκπροσώπων του Διαχειριστή του 
Συστήματος, όποτε αυτή ζητηθεί. 

ββ) Η πύλη μετασχηματιστή υλοποιείται ως πύλη με 
μόνωση αερίου, υπαίθρια ή στεγασμένη, οπότε αυτή 
αποτελεί μέρος της συνδεόμενης εγκατάστασης με την 
προϋπόθεση εγκατάστασης εξωτερικών μετασχηματι¬ 
στών τάσης και έντασης για την εκκαθάριση της ενέργει¬ 
ας, οι οποίοι αποτελούν μέρος του Συστήματος, εφόσον 
αυτό είναι τεχνικά εφικτό. Σε διαφορετική περίπτωση, οι 
μετασχηματιστές τάσης και έντασης της πύλης με μό¬ 
νωση αερίου, η οποία αποτελεί μέρος της συνδεόμενης 
εγκατάστασης, χρησιμοποιούνται για την εκκαθάριση 
της ενέργειας και ο χρήστης της συνδεόμενης εγκατά¬ 
στασης έχει για τους μετασχηματιστές αυτούς τις σχετι¬ 
κές ευθύνες σύμφωνα μετο άρθρο 128 του παρόντος και 
ιδίως για τη διακρίβωση τους με δαπάνες του, παρουσία 
εκπροσώπων του Διαχειριστή του Συστήματος, όποτε 
αυτή ζητηθεί. 

β) Το όριο του Συστήματος για τις μονάδες παραγωγής 
από ΑΠΕ και ΣΗΘΥΑ που συνδέονται στο Σύστημα καθο¬ 
ρίζεται βάσει του άρθρου 11 του ν. 3468/2006. 

γ) Σε κάθε περίπτωση, οι λεπτομερείς ρυθμίσεις σχε¬ 
τικά με την οριοθέτηση των εγκαταστάσεων που δεν 

καλύπτονται από τα (α) και (β) ανωτέρω, καθώς και για 
τον επιμερισμό της ευθύνης των δύο μερών καθορίζο¬ 
νται στην αντίστοιχη σύμβαση σύνδεσης». 

7. Την αντικατάσταση του άρθρου 273 ως εξής: 

«Άρθρο 273 

Υλοποίηση έργων επέκτασης για σύνδεση 

1. Οι τεχνικές προδιαγραφές των έργων επέκτασης για 
σύνδεση νέων Παραγωγών, Πελατών και του Δικτύου 
καθορίζονται στο παρόν Κεφάλαιο. Τα έργα επέκτασης 
για σύνδεση νέων Παραγωγών και Πελατών για τα οποία 
έχουν συναφθεί συμβάσεις σύνδεσης καθώς και τα έργα 
επέκτασης για σύνδεση του Δικτύου που έχουν εγκριθεί 
από τη ΡΑΕ εντάσσονται στο ΔΠΑ. Επίσης στο ΔΠΑ πε- 
ριγράφονται συνοπτικά και τα έργα για τα οποία έχουν 
χορηγηθεί οριστικές Προσφορές Σύνδεσης και δεν έχουν 
υπογράφει οι σχετικές συμβάσεις. 

2. Το κόστος υλοποίησης και θέσης σε λειτουργία των 
έργων επέκτασης για σύνδεση Παραγωγών και Πελατών 
στο Σύστημα, συμπεριλαμβανομένων δαπανών απαλλο¬ 
τριώσεων γηπέδων και τυχόν άλλων δαπανών, βαρύνει 
αποκλειστικά τον αιτούντα. Ο ηλεκτρομηχανολογικός 
εξοπλισμός, τα παρελκόμενά του και τα συναφή αυτού 
έργα πολιτικού μηχανικού περιέρχονται στην κυριότητα 
του Διαχειριστή του Συστήματος και αποτελούν πάγια 
σύνδεσης.Το κόστος υλοποίησης και θέσης σε λειτουρ¬ 
γία των έργων επέκτασης του Συστήματος για σύνδεση 
του Δικτύου συμπεριλαμβανομένων δαπανών απαλλο¬ 
τριώσεων γηπέδων και τυχόν άλλων δαπανών βαρύνει 
τον Διαχειριστή του Συστήματος και λαμβάνεται υπό¬ 
ψη για τον υπολογισμό του Απαιτούμενου Εσόδου του 
Συστήματος. Ο ηλεκτρομηχανολογικός εξοπλισμός, τα 
παρελκόμενά του και τα συναφή αυτού έργα πολιτικού 
μηχανικού παραμένουν στην κυριότητα του Διαχειριστή 
του Συστήματος και αποτελούν πάγια του. 

3. Σε περίπτωση σύνδεσης περισσότερων του ενός 
Πελατών ή Παραγωγών ή σε περίπτωση που στο μέλλον 
συνδεθεί νέος Πελάτης ή Παραγωγός σε σημείο που πε¬ 
ριλαμβάνεται στα έργα επέκτασης για σύνδεση υφιστά¬ 
μενου Πελάτη ή Παραγωγού του Συστήματος, το κόστος 
των έργων επέκτασης για σύνδεση επιμερίζεται μεταξύ 
των συνδεόμενων Χρηστών με βάση την εγκατεστημένη 
ισχύ, την ημερομηνία σύνδεσης των Χρηστών, και λαμ- 
βάνοντας υπόψη τις αντίστοιχες χρηματοοικονομικές 
δαπάνες. Ειδικά στην περίπτωση σύνδεσης νέου Πελάτη 
ή Παραγωγού σε σημείο που περιλαμβάνεται στα έργα 
επέκτασης για σύνδεση του Δικτύου στο Σύστημα, ή 
αντιστρόφως, η συμμετοχή στο κόστος των έργων επέ¬ 
κτασης που αναλογεί στη νέα συνδεόμενη εγκατάσταση 
συνυπολογίζεται στις χρεώσεις χρήσης του Συστήματος. 
Οι λεπτομέρειες της μεθόδου επιμερισμού και ο τρόπος 
επιστροφής ποσών στους αρχικά συνδεόμενους Πελάτες 
ή Παραγωγούς ή τους καταναλωτές, μέσω των χρεώσεων 
χρήσης του Συστήματος, καθορίζονται από τον Διαχειρι¬ 
στή του Συστήματος και εγκρίνονται από τη ΡΑΕ.» 

δ.Την έναρξη ισχύοςτηςπαρούσας από τη δημοσίευ¬ 
σή της στην Εφημερίδα της Κυβερνήσεως. 

9. Την ανάρτηση της παρούσας απόφασης στην επί¬ 
σημη ιστοσελίδα της ΡΑΕ και τη δημοσίευση της στην 
Εφημερίδα της Κυβερνήσεως. 


Η παρούσα απόφαση προσβάλλεται κατά τα οριζόμε¬ 
να στα άρθρα 32 και 33 του ν. 4001/2011. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Νοεμβρίου 2017 
Ο Πρόεδρος 

ΝΙΚΟΛΑΟΣ ΜΠΟΥΛΑΞΗΣ 


Αριθμ. απόφ. 1022/2017 (2) 

Έγκριση συντελεστών απωλειών δικτύου. 

Η ΡΥΘΜΙΣΤΙΚΗ ΑΡΧΗ ΕΝΕΡΓΕΙΑΣ 

(Συνεδρίαση την 30η Νοεμβρίου 2017) 

Λαμβάνοντας υπόψη: 

1. Τις διατάξεις του ν. 4001/2011 «Για τη λειτουργία 
Ενεργειακών Αγορών Ηλεκτρισμού και Φυσικού Αερίου, 
για Έρευνα, Παραγωγή και δίκτυα μεταφοράς Υδρογο¬ 
νανθράκων και άλλες ρυθμίσεις», ΦΕΚ Α' 179/22.08.2011, 
όπως ισχύει. 

2. Τις διατάξεις του Κώδικα Διαχείρισης του ΕΔΔΗΕ 
(ΦΕΚΒ' 78/20.1.2017), όπως ισχύει, και ιδίως τις διατάξεις 
του Άρθρου 136 του Κώδικα. 

3. Τις διατάξεις του Εγχειριδίου Διαχείρισης Μετρήσε¬ 
ων και Περιοδικής Εκκαθάρισης Προμηθευτών Δικτύου 
(ΦΕΚΒ' 2773/18.12.2015). 

4. Την υπ'αριθμ. 17/2006 απόφαση ΡΑΕ με θέμα «Αριθ¬ 
μητικές τιμές Συντελεστών Απωλειών Δικτύου». 

5. Την υπ' αριθμ. 752/2014 απόφαση ΡΑΕ με θέμα 
«Έγκριση Συντελεστών Απωλειών Δικτύου». 

6. Την υπ'αριθμ. 573/2016 απόφαση ΡΑΕ με θέμα 
«Έγκριση Συντελεστών Απωλειών Δικτύου». 

7. Το υπ' αριθμ. 0-69243/10.10.2017 έγγραφο ΡΑΕ με 
θέμα «Υποβολή μελέτης εκτίμησης συντελεστών απω¬ 
λειών Διασυνδεδεμένου Δικτύου». 

8. Το υπ' αριθμ. ΓρΔ/14198/31.10.2017 έγγραφο ΔΕΔ- 
ΔΗΕ ΑΕ με θέμα «Υποβολή μελέτης εκτίμησης συντε¬ 
λεστών απωλειών Διασυνδεδεμένου Δικτύου» (ΡΑΕ 
1-228002/31.10.2017). 

9. Τη δημόσια διαβούλευση της 15ης Νοεμβρίου 2017 
που διενήργησε η ΡΑΕ. 

10. Το γεγονός ότι από τις διατάξεις τις παρούσας δεν 
προκαλείται δαπάνη σε βάρος του Κρατικού Προϋπο¬ 
λογισμού. 

Σκέφτηκε ως εξής: 

Επειδή σύμφωνα με το άρθρο 136 του Κώδικα Δι¬ 
αχείρισης του ΕΔΔΗΕ ορίζεται ότι «1. Οι συντελεστές 
απωλειών Δικτύου καθορίζονται βάσει μελέτης, η οποία 
συντάσσεται από τον Διαχειριστή του Δικτύου και υπο¬ 
βάλλεται στη ΡΑΕ έως την 31 η Οκτωβρίου κάθε έτους. 
Η μελέτη βασίζεται στις μέσες απώλειες ενέργειας στο 
Δίκτυο κατά την πλέον πρόσφατη 12μηνη περίοδο για 
την οποία υπάρχουν διαθέσιμα στοιχεία ισοζυγίου ενέρ¬ 
γειας του Δικτύου κατά το χρόνο σύνταξης της μελέτης. 
Οι συντελεστές απωλειών εγκρίνονται με απόφαση της 
ΡΑΕ έως την 30η Νοεμβρίου του ιδίου έτους, τίθενται σε 

ισχύ από την αρχή του επόμενου έτους και ισχύουν του¬ 
λάχιστον για ένα ημερολογιακό έτος. Ειδικά για το έτος 
2017 εφαρμόζονται οι συντελεστές απωλειών Δικτύου 
που καθορίζονται με απόφαση της ΡΑΕ, βάσει των δια¬ 
τάξεων του Κώδικα Διαχείρισης του Συστήματος. 

2. Οι συντελεστές απωλειών του Δικτύου είναι ενιαίοι 
για το σύνολο του Δικτύου και εφαρμόζονται για το σύ¬ 
νολο των ωρών του έτους στο οποίο αφορούν.». 

Επειδή η ΡΑΕ, με την υπ'αριθμ. 573/2016 απόφαση 
της (σχετικό 6) ενέκρινε τους συντελεστές απωλειών του 
Δικτύου που είναι σε ισχύ σήμερα. 

Επειδή ο Διαχειριστής του Δικτύου υπέβαλλε επικαι- 
ροποιημένη μελέτη και εισήγηση για τον καθορισμό των 
συντελεστών απωλειών του Δικτύου με αναφορά το έτος 
2016, σύμφωνα με τα οριζόμενα στις σχετικές διατάξεις 
του Κώδικα Διαχείρισης του ΕΔΔΗΕ (σχετικό 8). 

Επειδή σύμφωνα με τη μελέτη αυτή οι συνολικές 
απώλειες του Διασυνδεδεμένου Δικτύου εκτιμώνται σε 
ποσοστό 9,7% επί της συνολικής εισερχόμενης σε αυτό 
ενέργειας. Από το σύνολο αυτό των απωλειών, ποσο¬ 
στό 2,5% (επί της συνολικής εισερχόμενης στο Δίκτυο 
ενέργειας) εκτιμάται ότι αντιστοιχεί σε απώλειες επί του 
Δικτύου ΜέσηςΤάσης (ΜΤ), ποσοστό 3,0% (επί της συνο¬ 
λικής εισερχόμενης στο Δίκτυο ενέργειας) σε απώλειες 
επί του Δικτύου Χαμηλής Τάσης (ΧΤ) και ποσοστό 4,2% 
αναλογεί σε μη τεχνικές απώλειες. Τα στοιχεία αυτά κρί- 
νονται επαρκώς τεκμηριωμένα και γίνονται αποδεκτά. 

Επειδή αναφορικά με τον επιμερισμό των μη-τεχνικών 
απωλειών μεταξύ πρωτεύοντος και δευτερεύοντος δι¬ 
κτύου που είναι αναγκαίος προκειμένου να καθοριστούν 
συντελεστές προσαύξησης των καταναλώσεων του Δια- 
συνδεδεμένου Δικτύου για την αναγωγή τους στα όρια 
με το Σύστημα, η ΡΑΕ προκρίνει τον επιμερισμό αναλο¬ 
γικά προς την καταμετρούμενη σε κάθε δίκτυο κατανά¬ 
λωση, ως μέση λύση μεταξύ των δύο ακραίων εναλλα¬ 
κτικών (εξ' ολοκλήρου ενσωμάτωση στο πρωτεύον ή στο 
δευτερεύον) και σταθμίζοντας ιδίως την προκαλούμενη 
μεταβολή στους συντελεστές προσαύξησης. 

Επειδή, βάσει των στοιχείων και των υπολογισμών της 
μελέτης του Διαχειριστή του Δικτύου, σε συμφωνία με 
τη σχετική μεθοδολογία της απόφασης ΡΑΕ 17/2006, 
προκύπτουν οι αριθμητικές τιμές των συντελεστών 
προσαύξησης λόγω απωλειών Δικτύου, ώστε οι κατα- 
ναλισκόμενες ανά επίπεδο τάσης ποσότητες ενέργειας 
να ανάγονται στο όριο μεταξύ Συστήματος και Δικτύου, 
ως ακολούθως: 


α) Συντελεστής προσαύξησης λόγω απωλειών στη ΜΤ 
(ΣΠΑ_ΜΤ), το γινόμενο του οποίου με τις μετρούμενες 
στις εξόδους του Δικτύου ΜΤ ποσότητες ενέργειας, απο¬ 
δίδει τις απώλειες ενέργειας επί του Δικτύου ΜΤ: 3,77%. 

β) Συντελεστής προσαύξησης λόγω απωλειών στη ΧΤ 
(ΣΠΑ_ΧΤ), το γινόμενο του οποίου με την μετρούμενη 
κατανάλωση ενέργειας από Πελάτες ΧΤ, αποδίδει τις 
απώλειες ενέργειας επί του Δικτύου ΧΤ: 9,20%. 

γ) Συντελεστής προσαύξησης των καταναλώσεων υπό 
ΜΤ λόγω απωλειών Δικτύου, το γινόμενο του οποίου με 
καταναλισκόμενες υπό μέση τάση ποσότητες ενέργειας 
δίνει τις αντίστοιχες ποσότητες ενέργειας που εγχέονται 
στο Δίκτυο από το Σύστημα: 1,0377 (=1+ΣΠΑ_ΜΤ). 

δ) Συντελεστής προσαύξησης καταναλώσεων υπό ΧΤ 
λόγω απωλειών Δικτύου, το γινόμενο του οποίου με κα- 
ταναλισκόμενες υπό χαμηλή τάση ποσότητες ενέργειας 
δίνει τις αντίστοιχες ποσότητες ενέργειας που εγχέονται 
στο Δίκτυο από το Σύστημα: 1,1332 (=(1 +ΣΠΑ_ΜΤ) 
χ(1+ΣΠΑ_ΧΤ)), αποφασίζει: 

1. Στο πλαίσιο των αρμοδιοτήτων της κατά το Αρ¬ 
θρο 136 του Κώδικα Διαχείρισης του ΕΔΔΗΕ, εγκρίνει 
τις αριθμητικές τιμές των συντελεστών απωλειών του 
Δικτύου, οι οποίοι αντιστοιχούν στους ως άνω συντελε¬ 
στές προσαύξησης καταναλώσεων υπό ΜΤ και ΧΤ λόγω 
απωλειών, ώστε οι καταναλισκόμενες ανά επίπεδο τάσης 
ποσότητες ενέργειας να ανάγονται στο όριο μεταξύ Συ¬ 
στήματος και Δικτύου, ως εξής: 

α) Για τους Πελάτες οι εγκαταστάσεις των οποίων 
συνδέονται στη Μέση Τάση του διασυνδεδεμένου με 
το Σύστημα Δικτύου: 1,0377. 

β) Για τους Πελάτες οι εγκαταστάσεις των οποίων συν¬ 
δέονται στη Χαμηλή Τάση του διασυνδεδεμένου με το 
Σύστημα Δικτύου: 1,1332. 

2. Οι ως άνω συντελεστές προσαύξησης εφαρμόζονται 
επί της μετρούμενης κατανάλωσης ενέργειας, ενιαία με¬ 
ταξύ των Πελατών κάθε επιπέδου τάσης σύνδεσης (ήτοι 
μεταξύ Πελατών Μέσης ή ΧαμηλήςΤάσης) για όλες τις 
ημέρες και ώρες του έτους. 

3. Η ισχύς της παρούσας άρχεται την 1 η Ιανουάριου 2018. 
Η απόφαση αυτή να δημοσιευθεί στην Εφημερίδα της 

Κυβερνήσεως. 

Αθήνα, 30 Νοεμβρίου 2017 

Ο Πρόεδρος 

